**Előterjesztés**

**Bogádmindszent Önkormányzat Képviselő-testületének 2019. november 21-i képviselő-testületi ülésére**

**Napirend:** A helyi önkormányzati képviselők tiszteletdíjának megállapítása

**Tisztelt Képviselő-testület !**

A helyi önkormányzati képviselők tiszteletdíját ,juttatásait jelenleg a Magyarország helyi önkormányzatairól szóló 2011.évi CLXXXIX.törvény 35.§ szabályozza.

A jogszabály a tiszteletdíjak adható mértékét – a korábbi szabályozással ellentétben – nem határozza meg, nem állapít meg tiszteletdíj maximumot.

A tiszteletdíjak összegének meghatározását a képviselő-testületekre bízza oly módon, hogy azok megállapítása nem veszélyeztetheti az önkormányzat kötelező feladatainak ellátását.

A települési önkormányzati képviselők tiszteletdíját már régóta nem emeltük.

Bogádmindszent önkormányzat 2019.évi költségvetése az előterjesztés szerinti tiszteletdíjra fedezetet biztosít, így az előterjesztés szerint javaslom a képviselői tiszteletdíjak összegét meghatározni és az önkormányzati képviselők tiszteletdíjáról szóló rendeletet elfogadni.

Bogádmindszent ,2019. november 15 .

Vas Csaba

polgármester

**Előzetes hatásvizsgálat, indoklás, véleményeztetés Bogádmindszent Község Önkormányzata Képviselő-testületének az önkormányzati képviselők tiszteletdíjáról szóló 11/2019.( XI.22.) önkormányzati rendeletéhez**

**1. Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

**A tervezett jogszabály hatásai:**

**a)** társadalmi, gazdasági, költségvetési hatás:

- társadalmi hatása: nem jelentős,

- gazdasági hatása: nem jelentős,mivel az önkormányzat képviselő-testülete kis létszámú és a változás csak az önkormányzati képviselőket érinti.

- költségvetési hatása: jelentős, mivel az önkormányzati képviselők tiszteletdíja megduplázódik,

**b)** környezeti és egészségi következmények: - nincsenek,

**c)** adminisztratív terheket befolyásoló hatások: - nincsenek.

**A jogszabály megalkotásának szükségessége, a jogalkotás elmaradásának várható következményei:**

- a rendelet az önkormányzat képviselő-testületének képviselői juttatását szabályozza. Az előző ,eddig hatályos képviselői tiszteletdíjak összege több év óta nem került módosításra, a megalkotásakor hatályban lévő költségvetési lehetőségre lett alapozva.

- a szabályozás elmaradásának törvényességi következménye nincs, mivel tiszteletdíj megállapítása nem kötelezett a képviselő-testület.

**A jogszabály alkalmazásához szükséges feltételek:**

- a személyi feltétel: rendelkezésre áll.

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indoklás**

Az önkormányzati képviselők tiszteletdíjáról szóló helyi rendelet módosításának célja a megváltozott gazdasági viszonyok megjelenítése a képviselői tiszteletdíjakban.

A rendeletnek nincs európai uniós joggal kapcsolatos összehangolási és egyeztetési vonatkozása.

**3. Véleményeztetés**

A rendelet tervezetet kötelező véleményeztetési kötelezettség nem terheli.

Az előzetes hatásvizsgálat, indoklás közzétételét szükségesnek tartom.

Bogádmindszent, 2019.év november hó 15. nap

jegyző